Diari Oficial de la Generalitat Valenciana


Sumari del DOGV 5308, del 21-07-2006 (2006/8870)

RESOLUCIÓ de 19 de juliol del 2006, del director general d'Administració Autonòmica, per la qual s'aprova la relació de llocs de treball de l'Advocacia General de la Generalitat, adscrita a la Presidència de la Generalitat.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5308

Data del DOGV
:   21-07-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/8870


Data del document
:   19-07-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * Presidència de la Generalitat
    * qualificació del personal
    * administració regional
    * advocat
    * concurs administratiu

RESOLUCIÓ de 19 de juliol del 2006, del director general d'Administració Autonòmica, per la qual s'aprova la relació de llocs de treball de l'Advocacia General de la Generalitat, adscrita a la Presidència de la Generalitat. [2006/8870]  
Mitjançant una resolució de 9 de juny del 2006, del director general d'Administració autonòmica (DOGV núm. 5.281, de 15-06-2006), s'aproven les relacions de llocs de treball de l'administració al servici del Consell de la Generalitat.  
L'aprovació de les esmentades relacions de llocs arrepleguen els canvis operats en l'estructura organitzativa de la Presidència de la Generalitat després de la creació del Cos d'Advocats de la Generalitat per Llei 10/2005, de 9 de desembre, de la Generalitat, d'Assistència Jurídica a la Generalitat, incloent-se la totalitat dels llocs de treball adscrits a eixa data a l'Advocacia General de la Generalitat.  
Amb posterioritat a la referida aprovació de les relacions de llocs de treball el Decret 84/2006, de 16 de juny del Consell, aprova el Reglament de l'Advocacia General de la Generalitat en compliment d'allò que s'estableix en la Disposició Final Primera de l'esmentada Llei 10/2005, de 9 de desembre. Els articles 2 i 8 del Decret 84/2006, de 16 de juny, vénen a completar l'estructura organitzativa de l'Advocacia General de la Generalitat en establir la resta d'unitats administratives i llocs de treball que la configuren.  
Amb la finalitat de poder dur a terme els processos selectius d'accés al Cos d'Advocats i Advocades de la Generalitat previstos en la Llei 10/2005, de 9 de desembre, i conciliar al propi temps la defensa dels interessos generals de la Generalitat i els principis constitucionals d'accés a l'ocupació pública, es considera convenient la publicació parcial de la relació de llocs de treball de la Presidència de la Generalitat en allò concernent exclusivament a l'Advocacia General de la Generalitat, de manera que puguen instrumentar-se legal i adequadament els esmentats processos.  
La relació de llocs de treball que es publica conté, tal com disposa el Text Refós de la Llei de Funció Pública, la denominació de cada lloc, les seues característiques essencials, les retribucions complementàries que els corresponguen, els requisits exigits per al seu exercici, els mèrits preferents, si és el cas, i la forma de provisió.  
El procés que ha portat a l'aprovació de la relació de llocs de treball de l'Advocacia General de la Generalitat, adscrita a la Presidència de la Generalitat s'ha realitzat prèvia negociació amb les organitzacions sindicals més representatives en l'àmbit de la Generalitat, a l'empara del que disposa la Llei 9/1987, de 12 de juny, d'Órgans de Representació, Determinació de les Condicions de Treball i Participació del Personal al Servici de les Administracions Públiques, en el II Conveni Col·lectiu per al personal laboral al servici de l'administració autonòmica i en el Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors. Igualment la Direcció General de Pressupostos i Despeses de la Conselleria d'Economia, Hisenda i Ocupació, ha emés informe favorable el 22 de juny del 2006, sobre l'existència de dotació pressupostària dels llocs de treball continguts en la relació de llocs que s'aprova, en compliment del que establixen els articles 19 del Text Refós de la Llei de Funció Pública Valenciana i 1 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
Per tot allò que s'ha disposat, en virtut de les competències atorgades per l'article 27.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública, i en exercici de la delegació de competències realitzada per Orde de 21 de desembre del 2004, del conseller de Justícia i Administracions Públiques (DOGV núm. 4909, de 23 de desembre del 2004), resolc:  
Primer  
Aprovar la relació de llocs de treball de l'Advocacia General de la Generalitat, adscrita a la Presidència de la Generalitat, que figura en l'annex d'esta resolució.  
Segon  
Publicar l'esmentada relació en el Diari Oficial de la Generalitat.  
Tercer  
La present resolució entrarà en vigor el mateix dia de la seua publicació en el Diari Oficial de la Generalitat.  
Recursos.  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos comptadors des de l'endemà de la seua publicació davant de la Sala contenciosa administrativa del Tribunal Superior de Justícia de la Comunitat Valenciana, d'acord amb el que disposa els articles 14 i 46 de la Llei 29/1998, de 13 de juliol, reguladora de la Jurisdicció contenciosa administrativa.  
València, 19 de juliol del 2006.. El director general d'Administració Autonòmica: Miguel Antonio Crespo Marzal.